Turisttoget begynner og slutter i byen Salta nord i Argentina, i General Belgrano stasjon. Gjennomsnittshastigheten er omtrent 35 km/h. Salta ligger 1187 moh. Toget kjører over en strekning på 217 km (frem og tilbake 434 km). Høyeste punkt er sporet over Viaducto La Polvorilla, 4188 moh. Viadukten har en lengde på 224 m og en høyde på 63,4 m. Rundt 1600 tonn stål var nødvendig for bygget. Herfra går toget nedover til San Antonio de los Cobres på 3774 moh., etter en kort pause fortsetter reisen tilbake.